als_Latn dik_Latn sag_Latn
Partia Demokratike nuk do të reshtë së denoncuari inkriminimin e Kuvendit të Shqipërisë dhe administratës publike. Kështu citohet në deklaratën e selisë blu. Sipas PD-së, me pëlqimin dhe bekimin e Edi Ramës, Kuvendi i Shqipërisë ka në gjirin e tij deputetë të dënuar për akte të rënda ndërsa administrata e shtetit kontrollohet në pjesët kyçe të saj nga persona të inkriminuar.
“Rastet e panumërta të denoncuara nga Partia Demokratike janë anashkaluar nga Edi Rama i cili theu heshtjen vetëm për njeriun e Metës të emëruar si kontrollor në Rinas, pikërisht në vendin që i emëruari e kishte përdorur për transport të parave të pista. Trafikantët e drogës janë bërë drejtor ujësjellësi, drejtor logjistike në port, drejtor rajonal transporti, pikërisht në shërbimet publike të cilat shërbejnë për të ndaluar çdo tentativë për trafiqe.”-citohet në deklaratën e PD-së.
Sipas Partisë Demoktratike, premtimi për emërime me meritokraci janë hedhur në kosh bashkë. “Premtimi për emërime me meritokraci janë hedhur në kosh bashkë me premtimet e fushatës, sepse për Edi Ramës nuk ka asgjë më të rëndësishme se rrethi i ngushtë i oligarkisë së tij. Përpjekja për të kaluar radhën me dëshmi penaliteti false tregon më së miri se Rama ka bekuar inkriminimin e shtetit që t’i sigurojë atij fuqi kriminale për të marrë votën nesër dhe për të kërcënuar opozitën.”-përfundon deklarata e PD-së.
als_Latn als_Latn als_Latn